b'\n_START_ARTICLE_\nSOFIA\n_START_SECTION_\nL\xc4\x97ktuvas\n_START_PARAGRAPH_\nProjektui naudojamas patobulintas Boeing 747SP pla\xc4\x8diafuzelia\xc5\xbeis l\xc4\x97ktuvas. Raid\xc4\x97s SP simbolizuoja \xe2\x80\x9eSpecial Performance\xe2\x80\x9c\xc2\xa0\xe2\x80\x93 tai yra specialiai perdirbti Boeing 747 l\xc4\x97ktuvai, galintys pasiekti didesnius grei\xc4\x8dius ir nuskristi didesnius atstumus. Tai yra d\xc4\x97l to, kad l\xc4\x97ktuvo fuzelia\xc5\xbeas yra sutrumpintas, i\xc5\xa1imtos tam tikros nenaudojamos vietos ir tokiu b\xc5\xabdu suma\xc5\xbeinus svor\xc4\xaf. 747SP versijos l\xc4\x97ktuvai yra grei\xc4\x8diausi ir toliausiai nuskrendantys i\xc5\xa1 vis\xc5\xb3 747 l\xc4\x97ktuv\xc5\xb3 versij\xc5\xb3._NEWLINE_Pirmasis skrydis konkre\xc4\x8diam \xc5\xa1iam l\xc4\x97ktuvui \xc4\xafvyko 1977\xc2\xa0m. baland\xc5\xbeio 25 d. ir po poros savai\xc4\x8di\xc5\xb3 \xc5\xa1is orlaivis buvo perduotas Pan American World Airways kompanijai. Netrukus l\xc4\x97ktuvas prad\xc4\x97jo savo reguliarius skryd\xc5\xbeius \xc5\xa1ioje kompanijoje._NEWLINE_1986\xc2\xa0m. vasario 13 d. \xc5\xa1\xc4\xaf l\xc4\x97ktuv\xc4\x85 \xc4\xafsigijo JAV United Airlines kompanija. Jis buvo naudojamas iki 1995\xc2\xa0m. gruod\xc5\xbeio, o po to kompanija j\xc4\xaf laik\xc4\x97 saugykloje netoli Las Vegaso._NEWLINE_1997\xc2\xa0m. l\xc4\x97ktuv\xc4\x85 \xc4\xafsigijo Universitetini\xc5\xb3 kosmoso tyrim\xc5\xb3 asociacija (USRA) skraidan\xc4\x8diai observatorijai. O po keli\xc5\xb3 m\xc4\x97nesi\xc5\xb3 \xc5\xa1\xc4\xaf l\xc4\x97ktuv\xc4\x85 \xc4\xafsigijo NASA. Netrukus \xc5\xa1i kompanija prad\xc4\x97jo bandomuosius l\xc4\x97ktuvo skryd\xc5\xbeius, atliko detalius \xc4\xafvairi\xc5\xb3 sistem\xc5\xb3 patobulinimus. Siekiant patobulinimus atlikti kuo s\xc4\x97kmingiau kompanija \xc4\xafsigijo dal\xc4\xaf kito tokio pa\xc4\x8dio orlaivio ir naudojo j\xc4\xaf kaip butaforij\xc4\x85._NEWLINE_1998\xc2\xa0m. l\xc4\x97ktuvui buvo \xc4\xaftaisytos \xc5\xa1onin\xc4\x97s 5,5\xc2\xa0m x 4,1\xc2\xa0m dyd\xc5\xbeio durys, kurios gal\xc4\x97jo atsidaryti skryd\xc5\xbeio metu. Teleskopas \xc4\xaftaisytas galin\xc4\x97je fuzelia\xc5\xbeo dalyje u\xc5\xbe heremetizuotos sienos. L\xc4\x97ktuvo centre yra \xc4\xafrengtas misijos kontrol\xc4\x97s ir mokslo studij\xc5\xb3 centras, tuo tarpu l\xc4\x97ktuvo priekyje yra mokymosi ir visuomen\xc4\x97s sritims naudojamos vietos._NEWLINE_2012\xc2\xa0m. l\xc4\x97ktuvui buvo atlikti dar vieni patobulinimai.'